প্রধানমন্ত্রী আরও বলেছেন, বিমান যাতে ভালোভাবে চলতে পারে সে জন্য আরও নতুন উড়োজাহাজ সংযোজন করা হবে। আগামী নভেম্বরে আরেকটি ড্রিমলাইনার আসছে। যোগাযোগ একটি দেশের জন্য অত্যন্ত গুরুত্বপূর্ণ। সেদিকে লক্ষ্য রেখেই সরকার যোগাযোগ খাতের উন্নয়নে ব্যবস্থা নিচ্ছে। আকাশ, রেল, সড়কপথ সব যোগাযোগব্যবস্থা যাতে উন্নত হয় সেজন্য কাজ করে যাচ্ছে। ইতিমধ্যে দেশের বিমানবন্দরগুলো উন্নত করা হয়েছে। কক্সবাজার বিমানবন্দরকে বিশ্বমানের করা হচ্ছে। শাহাজালালে থার্ড টার্মিনালের ভিত্তিপ্রস্তরও শিগগিরই হবে।